Els guanyadors del XXXV Concurs Nacional de Pintura “El Piló”, exposen les seues obres en la Casa de Cultura
2025-07-24

La Sala A d’exposicions de la Casa de Cultura de Burjassot obri les seues portes a una nova mostra pictòrica el pròxim 2 de novembre a les 19 hores, moment de la inauguració de la mateixa. En aquesta ocasió, l’Entitat Cultural Valenciana El Piló, del municipi, i concretament els guanyadors del seu XXXV Concurs Nacional de Pintura, celebrat el passat any, seran els protagonistes en la sala.

Les obres d’Alexis Hernández Díaz, guanyador del Premi El Piló, amb “Superficies”, Francisco Carpena Muñoz, guanyador del Premi Barat de Novella”, amb la seua creació, “Refineria d’escombreras”, i José Miguel Alguer Romero, guanyador del Premi Ciutat de Burjassot, per la seua obra “Urbana rústica i Pont del Sant Crist de Bocairent” s’exposaran en la citada sala municipal fins al divendres 18 de novembre.

Els tres, a més d’exposar aquestes tres obres guanyadores, també mostraran al públic bona part dels seus treballs com a artistes plàstics.